《相和歌辞。长门怨》
唐代·袁晖

早知君爱歇，本自无萦妒。谁使恩情深，今来反相误。

愁眠罗帐晓，泣坐金闺暮。独有梦中魂，犹言意如故。

作者简介：京兆人。睿宗景云二年，中文以经国科。玄宗先天二年，吏部尚书魏知古荐为左补阙。开元初，任邢州司户参军，马怀素奏请召入校正群书。累迁礼部员外郎，官至中书舍人。工诗，多写闺情。